A már többször említett Meniére-betegség esetében a belső fülben fokozott mennyiségű folyadék gyülemlik fel, ez okoz különféle panaszokat. A fülzúgás, fülcsengés, sőt időszakos hallásvesztés mellett rövid, de kínzó szédülési rohamok is jelentkezhetnek, amik fél-egy órán át tartanak, majd maguktól elmúlnak. A hányingerrel, hányással is járó betegség nagyon kellemetlen, de sajnos a pontos oka nem ismert, így a betegséget megelőzni nem lehet, általában a tüneteket kezelik.